Bloomberg Putinni lavozimida qoldirish ssenariysi ishlab chiqilayotganidan xabar topdi

Rossiya Prezidenti administratsiyasida Vladimir Putinning lavozimida imkon qadar uzoqroq muddat qolishi imkonini beruvchi turli ssenariylar ko‘rib chiqilmoqda. Bu haqda Bloombergga tayanib, “RBK” xabar berdi.

Ssenariylardan biri Belarus bilan qo‘shilib, yangi davlat tashkil etish deya taxmin qilinmoqda. Yangi davlatni Putin boshqaradi, bu esa prezidentlik muddati chegaralanishi bilan bog‘liq konstitutsion cheklovlarni chetlab o‘tish imkonini beradi.
Politolog va prezident administratsiyasi sobiq xodimi  Andrey Kolyadinning agentlikka ma’lum qilishicha, Kremlda hozirgi kunda Qozog‘istonda yuz berayotgan holatga o‘xshash ssenariy ham faol muhokama qilingan.